Eins langt og hratt og á bensíni.

Katrín Júlíusdóttir iðnaðarráðherra ók síðasta spölinn á hringferð metanbílsins síðdegis í dag.

Við ókum stærri hring en við þurftum, alls 1470 kílómetra, eins og áður hefur komið fram og lengdum með því leiðina um 220 kílómetra miðað við stystu hringleiðina um Öxi.

Ég hef sagt að með þessu hafi 50 ára draumur minn um nýtni og umhverfisvitund ræst, allt frá því ég keypti mér meðvitað minnsta, ódýrasta, einfaldasta og sparneytnasta bíl sem völ var á 1959. Hann var gulur af gerðinni NSU Prinz en svarti bíllinn minn af sömu gerð sem sjá má efst á síðunni er af sömu gerð, árgerð 1958, og er þarna við hliðina á minnsta bíl landsins, Fiat 500 árgerð 1972 sem ég nota á góðum dögum.

Síðan hef ég reynt að halda við þessari naumhyggju hvað bíla snertir og nú ek ég sem mest á ódýrasta og einfaldasta bíl landsins með númerinu EDRÚ sem flytur ákveðin skilaboð sem eiga vel við í nálægð við metanbílinn.

Það var gaman að heilsa upp á hann á Akureyri á metanbílnum í ferðinni.

Á næstum myndum þar fyrir neðan má sjá Einar Vilhjálmsson að fræða forvitna vegfarendur um metanbílinn á Akureyri og Egilsstöðum, en þar var hann kominn á ættarslóðir.

Vegna þess að metanbílar eru tvíorkubílar og geta bæði gengið fyrir bensíni og metani komast þeir jafnlangt og hratt og bensínbílar hafa gert.

Það er vegna þess að ef metanið þrýtur, til dæmis vegna þess að átöppunarstöðvar vantar fyrir metan, skiptir búnaður metanbílsins sjálfkrafa yfir á bensíngeyminn.

Fyrir neytandann byrjar fjárfesting í metabreyttum bíl að borga sig eftir 2,5 ár að jafnaði og eftir það skilar metanbíllinn honum um 200 þúsund krónum í gróða á ári.

Við fórum hringinn á nokkuð stórum bíl vegna þeirrar kröfu að eiga nóg eldsneyti um borð til að aka þessa 1470 kílómetra alla á metaninu einu.

En það er hægt að setja búnað fyrir metan í alla bíla.

Í lokin kom þessi vísa:

Ferðaðist með fínan mat,

fíkinn í að éta´hann.

Á klósettinu keikur sat

og kreisti úr mér metan.

Fyrri ummæli:
Frábært framtak hjá ykkur og vísan í lokin gerði útslagið.

Kata hún er kúl,
kyssileg og Júl.,
fröken aldrei fúl,
fjölorku vildi púl.

||

Pabbi heitinn sagði okkur öðrum gjarnan frá einstaklingi sem ferðaðist með lest í Bandaríkjunum og var látinn borga fyrir notkun á salerni - en notkunin skilaði takmörkuðum árangri:

Here I sit, brokenhearted

paid a nickle, but only farted.

||

Sæll &#39;Omar

Þetta myndi ekki ganga hérna því orkan kostar hérna i DK 1,8 dkk krónur pr/kw h. meðan orkan kostar 30 isl kr /KW t = 0,30 dkk krónur miðað við gamla gengi 10. sem þíðir að orkan kostar 1,5 dkk pr/KW meira hérna enn á Islandi..

ps.. að fara á klóstið og sturta stórt kostar ca.. 0,5 dkk hvert skifti ;D

Ummæli:
Í júlí 2006 fór ég hringinn á Toyotu 4runner í einum áfanga. Ferðin var eingöngu farin til að framkvæma hugmyndina að aka hringinn í einum áfanga. Við vorum þrjú, við hjónin og hundurinn Bangsi.

Ferðin tók 17 tíma, ekið var rangsælis og aðeins var stoppað til að taka bensín, innbyrða næringu og viðra hundinn. Lítillega var vikið út fyrir stystu leið og samtals voru eknir 1423 km.

230 ltr af bensíni fóru í ferðina þá var líterinn á 134 kr ef ég man rétt.

Myndir af "rúntinum" má sjá hér.

Verkefni: Lyndi
Merking: Hlutlaust